pythainlp/thaigov-v2-corpus-22032023 huggingface dataset:
วันศุกร์ที่ 17 กันยายน 2564
โฆษก กสร. ออกโรงแจงเลิกจ้างลูกจ้างเพราะเหตุมีครรภ์ มีโทษจำคุกไม่เกิน 6 เดือน หรือปรับไม่เกิน 1 แสนบาท หรือทั้งจำทั้งปรับ
กรมสวัสดิการและคุ้มครองแรงงานชี้แจงข้อสงสัยกรณีนายจ้างเลิกจ้างลูกจ้างเพราะเหตุมีครรภ์ ถือว่านายจ้างมีความผิดตามพระราชบัญญัติคุ้มครองแรงงาน พ.ศ.2541 มีโทษจำคุกไม่เกิน 6 เดือน หรือปรับไม่เกิน 1 แสนบาท หรือทั้งจำทั้งปรับ
นางโสภา เกียรตินิรชา โฆษกกรมสวัสดิการและคุ้มครองแรงงานกล่าวว่า ตามที่มีข่าวกรณีลูกจ้างหญิงร้องเรียนว่า นายจ้างเลิกจ้างเพราะเหตุมีครรภ์ และนายจ้างไม่จ่ายค่าจ้าง ค่าจ้างแทนการบอกกล่าวล่วงหน้า ค่าชดเชย และค่าเสียหายจากการเลิกจ้างไม่เป็นธรรม นั้น กรมสวัสดิการและคุ้มครองแรงงานได้มอบหมายให้สำนักงานสวัสดิการและคุ้มครองแรงงานจังหวัดนนทบุรี (สสค.นนทบุรี) ดำเนินการตรวจสอบข้อเท็จจริงพบว่าลูกจ้างได้ยื่นคำร้องต่อพนักงานตรวจแรงงาน สำนักงานสวัสดิการและคุ้มครองแรงงานกรุงเทพมหานครพื้นที่ 5 (สรพ.5) เมื่อวันที่ 14 กันยายน 2564 ว่าบริษัทเลิกจ้างเพราะเหตุมีการตั้งครรภ์ และลูกจ้างผู้ร้องมีความประสงค์เรียกร้องเงินตามกฎหมาย ได้แก่ ค่าจ้างจากการทำงาน ค่าจ้างแทนการบอกกล่าวล่วงหน้า ค่าชดเชย และค่าเสียหายจากการเลิกจ้างไม่เป็นธรรม โดยสรพ.5 ได้ส่งคำร้องให้ สสค.นนทบุรี ดำเนินการเนื่องจากเป็นที่ตั้งของสถานประกอบกิจการ โดยพนักงานตรวจแรงงานได้สอบข้อเท็จจริงในส่วนของลูกจ้างและรวบรวมหลักฐานเอกสารและจะเรียกนายจ้างมาให้ข้อเท็จจริงเพื่อดำเนินการต่อไป หากปรากฏว่านายจ้างเลิกจ้างเพราะเหตุมีครรภ์จริง ถือว่านายจ้างกระทำความผิดฐานฝ่าฝืนพระราชบัญญัติคุ้มครองแรงงาน พ.ศ.2541 มาตรา 43 ที่ห้ามมิให้นายจ้างเลิกจ้างลูกจ้างซึ่งเป็นหญิงเพราะเหตุมีครรภ์ พนักงานตรวจแรงงานจะมีคำสั่งให้นายจ้างจ่ายค่าจ้าง ค่าจ้างแทนการบอกกล่าวล่วงหน้าและค่าชดเชย ภายใน 30 วันนับแต่วันที่ได้รับคำสั่ง หากนายจ้างไม่ปฏิบัติตามและไม่นำคดีขึ้นสู่ศาลถือว่านายจ้างได้กระทำความผิดอาญา ต้องระวางโทษจำคุกไม่เกิน 6 เดือน หรือปรับไม่เกิน 100,000 บาท
หรือทั้งจำทั้งปรับ และกรณีไม่ปฏิบัติตามคำสั่งพนักงานตรวจแรงงานต้องระวางโทษจำคุกไม่เกิน 1 ปีหรือปรับไม่เกิน 20,000 บาท หรือทั้งจำทั้งปรับอีกด้วย
โฆษก กสร.กล่าวเพิ่มเติมว่า กฎหมายคุ้มครองแรงงานได้กำหนดให้นายจ้างต้องปฏิบัติต่อลูกจ้างหญิงมีครรภ์เป็นพิเศษ ได้แก่ การกำหนดลักษณะงานบางประเภทที่ห้ามมิให้ลูกจ้างหญิงมีครรภ์ทำงาน เช่น งานเกี่ยวกับเครื่องจักรหรือเครื่องยนต์ที่มีความสั่นสะเทือน งานขับเคลื่อนหรือติดไปกับยานพาหนะ งานยก แบก หาม หาบ ทูนลากหรือเข็นของหนักเกิน 15 กิโลกรัม หรืองานที่ทำในเรือ เป็นต้น รวมไปถึงการกำหนดห้ามมิให้นายจ้างให้ลูกจ้างหญิงซึ่งมีครรภ์ทำงานในระหว่างเวลา 22.00 น. ถึง 06.00 น. เนื่องจากหญิงมีครรภ์ต้องได้รับการพักผ่อนในเวลาที่เหมาะสมและเพียงพอ และต้องไม่ให้ลูกจ้างหญิงมีครรภ์ทำงานล่วงเวลาหรือทำงานในวันหยุดเว้นแต่จะเป็นกรณีที่ลูกจ้างหญิงมีครรภ์ทำงานในตำแหน่งผู้บริหารงานวิชาการ งานธุรการ หรืองานเกี่ยวกับการเงินหรือบัญชีนายจ้างอาจจะให้ลูกจ้างหญิงมีครรภ์ทำงานล่วงเวลาได้เท่าที่ไม่กระทบต่อสุขภาพของลูกจ้างหญิงมีครรภ์โดยต้องได้รับความยินยอมจากลูกจ้างก่อนเป็นคราว ๆ ไป
วันจันทร์ที่ 28 มีนาคม 2565
โครงการศูนย์ธุรกิจ EEC และเมืองใหม่น่าอยู่อัจฉริยะ
วันศุกร์ที่ 25 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขับเคลื่อนโครงการศูนย์ธุรกิจ EEC และเมืองใหม่น่าอยู่อัจริยะ โดยอนุมัติให้สำนักงานคณะกรรมการนโยบายเขตพัฒนาพิเศษภาคตะวันออก เข้าใช้ประโยชน์ที่ดินของสำนักงานการปฏิรูปที่ดินเพื่อเกษตรกรรมจำนวน 14,619 ไร่ ใน อ.บางละมุง จ.ชลบุรี โดยจะแบ่งพื้นที่ออกเป็น 5 โซน ได้แก่ โซนศูนย์กลางทางการเงิน สำหรับธุรกิจการเงินและตลาดทุน โซนสำนักงานภูมิภาค สำหรับหน่วยงานอำนวยการที่จำเป็นต่อการสนับสนุนธุรกิจในพื้นที่ โซนการแพทย์แม่นยำและการแพทย์เพื่ออนาคต โซนการศึกษาวิจัยและพัฒนา สำหรับมหาวิทยาลัย และโซนธุรกิจเฉพาะด้าน เช่น ธุรกิจพลังงานสะอาด คาดว่าโครงการนี้จะสร้างการลงทุนในพื้นที่กว่า 1,300 ล้านบาท และก่อให้เกิดการจ้างงานราว 200,000 ตำแหน่ง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 3 ตุลาคม 2564
รมว.แรงงาน ออกโรงแจง จ้างเด็กต่ำกว่า 15 ปี ทำงานไม่ได้ เอาจริงหากพบมีโทษทั้งปรับทั้งจำ
รมว.แรงงาน เตือนประชาชนอย่าหลงเชื่อข่าวเท็จ กรณีมีข่าวในสื่อออนไลน์เกี่ยวกับประเด็นกฎหมายใหม่ระบุว่าสามารถจ้างเด็กอายุต่ำกว่า 15 ปี ทำงานได้แบบไม่ผิดกฎหมาย ยืนยันเป็นข่าวเท็จ  เตือนนายจ้างห้ามจ้างเด็กอายุต่ำกว่า 15 ปีเข้าทำงาน หากฝ่าฝืนมีโทษทั้งปรับ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีโพสต์ข้อความหนึ่งในสื่อออนไลน์ เกี่ยวกับประเด็นกฎหมายใหม่ ระบุว่าสามารถจ้างเด็กอายุต่ำกว่า 15 ปี ทำงานได้ แบบไม่ผิดกฎหมาย ซึ่งกระทรวงแรงงานขอยืนยันว่าข้อมูลดังกล่าวเป็นข่าวเท็จและขอให้ประชาชนอย่างหลงเชื่อ และแชร์ข้อมูลออกไปอันจะก่อให้เกิดการความเข้าใจผิด เนื่องจากยังไม่มีการแก้ไขกฎหมายให้สามารถจ้างเด็กอายุต่ำกว่า 15 ปี ทำงานได้ ทั้งนี้กระทรวงแรงงานภายใต้การกำกับดูแลของพลเอก ประวิตร วงษ์สุวรรณ รองนายกรัฐมนตรี มีความมุ่งมั่นที่จะแก้ไขปัญหาการใช้แรงงานเด็ก เพื่อป้องกันและแก้ไขปัญหาการใช้แรงงานเด็กในรูปแบบที่เลวร้าย จึงได้กำชับให้กรมสวัสดิการและคุ้มครองแรงงานนำมากำหนดเป็นนโยบายสำคัญในการกำกับดูแลให้ลูกจ้างเด็กได้รับการคุ้มครองตามกฎหมาย มีมาตรการป้องกันการใช้แรงงานเด็ก การบังคับใช้กฎหมายอย่างจริงจัง ซึ่งกฎหมายที่บังคับใช้ในปัจจุบันตามพระราชบัญญัติคุ้มครองแรงงาน พ.ศ. 2541 กำหนดห้ามไม่ให้นายจ้างจ้างเด็กอายุต่ำกว่า 15 ปี เข้าทำงาน เป็นลูกจ้างในงานทั่วไปและงานเกษตรกรรม และอายุต่ำกว่า 18 ปี เข้าทำงานในงานประมงทะเล งานในโรงงานประกอบกิจการเกี่ยวกับสัตว์น้ำ ตามกฎหมายว่าด้วยโรงงาน และในกิจการเกี่ยวกับการแปรรูปสัตว์น้ำ หากฝ่าฝืนมีโทษปรับตั้งแต่ 400,000 บาท ถึง 2,000,000 บาท ต่อลูกจ้าง 1 คน หรือจำคุกสูงสุดไม่เกิน 4 ปี หรือทั้งปรับทั้งจำ สำหรับเด็กอายุ 15 ปี ถึง 18 ปี จ้างเข้าทำงานได้ โดยนายจ้างต้องแจ้งการจ้างต่อพนักงานตรวจแรงงานภายใน 15 วัน นับแต่วันที่เด็กเข้าทำงาน
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า กรมสวัสดิการและคุ้มครองแรงงาน ในฐานะหน่วยงานที่มีภารกิจในการคุ้มครองสิทธิแรงงานให้ได้รับความเป็นธรรม ขอย้ำเตือนนายจ้าง เจ้าของสถานประกอบกิจการให้ปฏิบัติตามกฎหมายอย่างเคร่งครัด หากตรวจพบว่านายจ้าง สถานประกอบกิจการใดไม่ปฏิบัติตามกฎหมาย โดยจ้างแรงงานเด็กอายุต่ำกว่าที่กฎหมายกำหนด จะดำเนินคดีกับนายจ้างรายนั้นทันที ทั้งนี้ หากมีผู้พบเห็นการใช้แรงงานเด็กอายุต่ำกว่า 15 ปี สามารถแจ้งได้ที่ สำนักงานสวัสดิการและคุ้มครองแรงงานจังหวัดทุกจังหวัด สำนักงานสวัสดิการและคุ้มครองแรงงานกรุงเทพมหานครพื้นที่ 1-10 หรือโทร. สายด่วน 1506 กด 3 หรือ 1546 และทางสื่อออนไลน์ของกรมทุกช่องทาง
วันพฤหัสบดีที่ 1 กรกฎาคม 2564
ต้นปี 64 ไทยส่งออกทุเรียนแล้วกว่า 2 แสนตัน
วันพฤหัสบดีที่ 24 มิถุนายน 2564
ต้นปี 64 ไทยส่งออกทุเรียนแล้วกว่า 2 แสนตัน
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าผลักดันการส่งออกผลไม้ไทยสู่ตลาดสากลอย่างต่อเนื่อง โดยในช่วงเดือน ม.ค.- เม.ย. ที่ผ่านมา ไทยส่งออกทุเรียนได้มากที่สุดกว่า 210,000 ตัน คิดเป็นมูลค่ากว่า 28,000 ล้านบาท มีตลาดที่สำคัญคือ จีน ฮ่องกง และเวียดนาม รองลงมาคือ ลำไย ส่งออก 209,000 ตัน มูลค่ากว่า 8,000 ล้านบาท มีตลาดหลัก ได้แก่ จีน เวียดนาม และอินโดนีเซีย นอกจากนี้ยังมี มังคุด ที่มีมูลค่าการส่งออกถึง 189 ล้านบาท โดยตลาดจีนยังมีความต้องการทุเรียน ลำไยสด ลำไยอบแห้ง และมังคุดจากไทยอย่างต่อเนื่อง สำหรับกระบวนการส่งออกนั้น ไทยดำเนินมาตรการป้องกันโรคโควิด-19 อย่างเข้มงวดในทุกขั้นตอนตามมาตรฐานสากล
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 28 กรกฎาคม 2565
สำนักงานปลัดกระทรวงกลาโหม ร่วมถวายพระพรชัยมงคล เนื่องในวันเฉลิมพระชนมพรรษาสมเด็จพระเจ้าอยู่หัว ๗๐ พรรษา (๒๘ ก.ค.๖๕)
เช้าวันนี้ (วันที่ ๒๗ กรกฎาคม ๒๕๖๕ เวลา ๐๗.๓๐ น.) พลเอก วรเกียรติ รัตนานนท์ ปลัดกระทรวงกลาโหม เป็นประธานในการจัดกิจกรรมเฉลิมพระเกียรติเนื่องในโอกาสวันเฉลิมพระชนมพรรษาสมเด็จพระเจ้าอยู่หัว ๗๐ พรรษา (๒๘ ก.ค.๖๕)
โดยมีพิธีถวายพระพรชัยมงคลและพิธีเจริญพระพุทธมนต์ พิธีทำบุญตักบาตรพระสงฆ์และสามเณร จำนวน ๗๑ รูป ถวายเป็นพระราชกุศล และพิธีลงนามถวายพระพรชัยมงคลณ ศาลาว่าการกลาโหม
ทั้งนี้ เพื่อแสดงออกถึงความจงรักภักดี และน้อมสำนึกในพระมหากรุณาธิคุณอย่างหาที่สุดมิได้ ที่ใต้ฝ่าละอองธุลีพระบาททรงปฏิบัติบำเพ็ญพระราชกรณียกิจนานัปการ เพื่อบำบัดทุกข์บำรุงสุขแก่อาณาประชาราษฎร์ด้วยพระวิริยอุตสาหะและพระราชหฤทัยที่เปี่ยมด้วยพระเมตตา เพื่อให้พสกนิกรทุกหมู่เหล่ามีความร่มเย็นเป็นสุข เป็นที่ประจักษ์ประทับอยู่ในใจของพสกนิกรตลอดมา
วันพุธที่ 22 มิถุนายน 2565
ไทยติดอันดับ Top 3 ของโลก ใช้ระบบ e-Payment ชำระเงินแบบเรียลไทม์
.....
น.ส.รัชดา ธนาดิเรก รองโฆษกรัฐบาล เผยผลสำรวจของเอซีไอ เวิลด์ไวด์ ภายใต้ความร่วมมือกับโกลบอลดาต้า ซึ่งเป็นบริษัทวิเคราะห์ข้อมูลระดับโลก และศูนย์วิจัยทางเศรษฐกิจและธุรกิจ พบว่าในปี 2564 ประเทศไทยมียอดการทำธุรกรรมการชำระเงินแบบเรียลไทม์ 9.7 พันล้านครั้ง ครองอันดับ 3 ของโลก รองจากอินเดีย (48.6 พันล้านครั้ง) และจีน (18.5 พันล้านครั้ง) ซึ่งการชำระเงินแบบเรียลไทม์นี้ช่วยเพิ่มผลผลิตทางเศรษฐกิจคิดเป็น 2.08% ของ GDP ซึ่งอยู่อันดับที่ 2 จาก 30 ประเทศ
.
การชำระเงินแบบเรียลไทม์ในไทยเติบโตเพิ่มขึ้นอย่างมากและเป็นที่นิยมอย่างแพร่หลาย รวมถึงโครงสร้างพื้นฐานระบบการชำระเงินของประเทศเป็นที่ยอมรับตามมาตรฐานโลก ซึ่งมาจากการขับเคลื่อนนโยบายการชำระเงินแบบอิเล็กทรอนิกส์แห่งชาติ (National e-Payment) นับตั้งแต่ปี 2558
.
ผ่านโครงการที่สำคัญ เช่น โครงการบัตรสวัสดิการแห่งรัฐ /โครงการพร้อมเพย์ และ QR Payment /G-Wallet ผ่านแอป“เป๋าตัง” ในโครงการคนละครึ่ง เราเที่ยวด้วยกัน ชิมช้อปใช้ การขายสลาก เป็นต้น ขณะที่การแพร่ระบาดของโรคโควิด-19 ถือเป็นปัจจัยสำคัญของการทำธุรกรรมแบบเรียลไทม์ที่เพิ่มขึ้นด้วย
.
รัฐบาลมุ่งมั่นขับเคลื่อนนโยบาย National e-Payment อย่างต่อเนื่อง เพื่ออำนวยความสะดวกแก่ประชาชนและภาคธุรกิจในการทำธุรกรรมทางการเงินและกิจกรรมทางเศรษฐกิจต่าง ๆ พร้อมขอบคุณทุกภาคส่วน ที่ร่วมมือกันขับเคลื่อน และภาครัฐจะยังคงเดินหน้าขยายงานบริการด้วยระบบ e-Payment ให้ครอบคลุมภารกิจต่าง ๆ มากขึ้น
#ไทยคู่ฟ้า#ร่วมต้านโควิด19
-------------------
วันอาทิตย์ที่ 17 กรกฎาคม 2565
เริ่มวันนี้ สลากดิจิทัลขายเพิ่มเป็น 7.1 ล้านใบ ปรับรูปแบบสลากงวด 1 ส.ค. ป้องกัน “สลากทิพย์”
เริ่มวันนี้ สลากดิจิทัลขายเพิ่มเป็น 7.1 ล้านใบ ปรับรูปแบบสลากงวด 1 ส.ค. ป้องกัน “สลากทิพย์”
วันนี้(17ก.ค.65)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยถึงการดำเนินการตามข้อสั่งการนายกรัฐมนตรีพล.อ.ประยุทธ์จันทร์โอชาที่ให้ทุกหน่วยงานร่วมกันบูรณาการในการแก้ไขปัญหาการจำหน่ายสลากกินแบ่งรัฐบาลเกินราคาซึ่งในส่วนของการดำเนินการจำหน่ายสลากดิจิทัลราคา80บาทถือได้ว่าประสบความสำเร็จอย่างมากโดยในงวดประจำวันที่1ส.ค. 65นี้สำนักงานสลากกินแบ่งรัฐบาลจะจำหน่ายสลากเพิ่มเป็น7,167,500ใบเพิ่มจากเดิมที่มี5.1ล้านใบเพื่อให้สอดคล้องกับปริมาณความต้องของผู้ซื้อจะเปิดจำหน่ายสลากผ่านแอพพลิเคชันเป๋าตังตั้งแต่6โมงเช้าของวันที่17ก.ค.65เป็นต้นไปทั้งนี้งวดที่ผ่านมามีการจำหน่ายสลากหมดในเวลาไม่ถึง2วันและพบว่าสลากจำนวน5ล้านกว่าใบนั้นมาจากผู้ซื้อประมาณ9แสนคนเฉลี่ยคนหนึ่งซื้อ5-6ใบและไม่ปรากฏการซื้อแบบกระจุกตัวจนผิดสังเกตอีกทั้งไม่พบผู้ค้ารายใหญ่ขายสลากดิจิทัลมีเพียงรายย่อยที่โพสต์ขายเกินราคา80บาทซึ่งเจ้าหน้าที่ตำรวจก็ได้จับกุมดำเนินคดีแล้วอนึ่งในเดือนส.ค.นี้กองสลากฯได้เพิ่มจุดจำหน่าย“โครงการสลาก80”จากที่มีอยู่ขณะนี้754จุดทั่วประเทศเป็น1,077จุด
นางสาวรัชดากล่าวเพิ่มเติมว่ากองสลากฯฝากเตือนประชาชนอย่าซื้อสิทธิสลากดิจิทัลต่อจากผู้อื่นเพราะในระบบการจำหน่ายสลากดิจิทัลจะบันทึกชื่อผู้ซื้อไว้อย่างชัดเจนสลากจึงเป็นกรรมสิทธิของผู้ซื้อที่เป็นเจ้าของบัญชีแอปเป๋าตังเท่านั้นดังนั้นเมื่อถูกรางวัลเงินรางวัลจะโอนเข้าบัญชีผู้ซื้อไม่สามารถโอนสิทธิเปลี่ยนมือการขึ้นรางวัลไปให้บุคคลอื่นได้หรือกรณีมารับสลากฯที่สำนักงานฯก็จะต้องใช้ชื่อผู้ซื้อยืนยันตัวตนในการมารับสลากฯดังนั้นถ้าใครหลงเชื่อซื้อสลากดิจิทัลที่มีการนำมาประกาศขายต่อหากถูกรางวัลอาจเกิดปัญหาตามได้
ส่วนกรณี“สลากทิพย์”หรือการนำรูปภาพสลากฯไปโพสต์จำหน่ายโดยปกปิดสาระสำคัญบนใบสลากทำให้ไม่สามารถตรวจสอบได้ว่าเป็นสลากที่ถูกนำไปวนขายหลายทอดโดยไม่มีสลากจริงรวมถึงการปลอมแปลงตัวเลขไปหลอกขายซึ่งสำนักงานสลากฯได้เร่งแก้ไขปัญหาดังกล่าวโดยสลากงวดวันที่1ส.ค. 65เป็นต้นไปจะมีการปรับรูปแบบกล่าวคือข้อมูลบนใบสลากจากเดิม"ชุดที่"จะอยู่ใต้"งวดวันที่"ปรับเปลี่ยนเป็นพิมพ์หมายเลข"ชุดที่"เพิ่มโดยพิมพ์ทับลงบน"งวดวันที่"ซึ่งจะทำให้เห็นเลขชุดได้อย่างชัดเจนในตำแหน่งเดียวกับงวดวันที่ซึ่งเป็นส่วนที่ผู้โพสต์ขายจะต้องเปิดเผยให้ผู้ซื้อเห็นได้อย่างชัดเจนอยู่แล้วนอกเหนือจากหมายเลขบนใบสลากเมื่อผู้ซื้อสลากทราบหมายเลขชุดก็จะสามารถตรวจสอบได้ว่าสลากฉบับนั้นๆได้ถูกนำไปขายที่อื่นด้วยหรือไม่นอกจากนี้ยังเป็นการป้องกันการปลอมแปลงบนใบสลากแล้วนำไปหลอกขายให้กับประชาชนอีกด้วย
—————-
วันอาทิตย์ที่ 16 มกราคม 2565
สาร พลเอก ประยุทธ์ จันทร์โอชา นายกรัฐมนตรี เนื่องในโอกาสวันครู  วันที่ 16 มกราคม 2565
สาร พลเอก ประยุทธ์ จันทร์โอชา นายกรัฐมนตรี เนื่องในโอกาสวันครู ครั้งที่ 66 พุทธศักราช 2565
วันที่ 16 มกราคม 2565
เนื่องในโอกาสวันครูวันที่16มกราคม2565 ได้เวียนมาบรรจบอีกวาระหนึ่งผมขอน้อมมุทิตาจิตและแสดงกตเวทิตาคุณแด่ครูผู้การุณย์แก่ศิษย์เสมอมาพร้อมทั้งขอส่งความระลึกถึงและความปรารถนาดีมายังครูและบุคลากรทางการศึกษาทุกท่านทั่วประเทศ
ครูเป็นผู้จุดประกายความคิดอบรมสั่งสอนวิชาความรู้เพื่อให้ศิษย์เป็นคนดีคนเก่งมีคุณภาพคุณธรรมและมีจิตสาธารณะรวมทั้งมีความรับผิดชอบต่อสังคมรัฐบาลตระหนักถึงความสำคัญของการพัฒนาและเสริมสร้างศักยภาพของทรัพยากรมนุษย์ของประเทศโดยมีเป้าหมายให้ประเทศไทยเป็นประเทศที่พัฒนาขับเคลื่อนโดยภูมิปัญญาและนวัตกรรมตามแผนยุทธศาสตร์ชาติระยะ20ปีโดยเฉพาะการพัฒนาการศึกษาของชาติแบบองค์รวมเพื่อยกระดับคุณภาพการศึกษาไทยให้ตอบสนองต่อการเปลี่ยนแปลงของโลกศตวรรษที่21ที่มุ่งเน้นการสร้างครูยุคใหม่และผู้เรียนที่ใฝ่เรียนรู้อย่างต่อเนื่องตลอดชีวิตรวมทั้งพัฒนาในด้านต่างๆเพื่อให้มีความพร้อมในการดำเนินชีวิตในโลกยุควิถีใหม่
ปีพุทธศักราช2565นี้ผมขอมอบคำขวัญ“วันครู”ครั้งที่66ว่า“พัฒนาครูพัฒนาเด็กเรียนรู้สู่อนาคต”ด้วยตระหนักถึงการพัฒนาครูซึ่งเป็นหัวใจหลักของการพัฒนาการศึกษาของชาติให้มีความรู้ความสามารถมีทักษะที่เหมาะสมสอดคล้องกับรูปแบบการเรียนการสอนในยุคปัจจุบันได้อย่างมีประสิทธิภาพและประสิทธิผลสามารถถ่ายทอดให้ศิษย์มีความรู้และทักษะที่จำเป็นเกิดการเรียนรู้คิดริเริ่มสร้างสรรค์พัฒนาสิ่งใหม่ผมขอเป็นกำลังใจให้ครูและบุคลากรทางการศึกษาทุกท่านที่มุ่งมั่นทุ่มเทแรงกายแรงใจในการทำหน้าที่อำนวยความรู้แก่ศิษย์เพื่อให้ศิษย์เติบโตเป็นอนาคตของชาติที่มีคุณภาพคุณธรรมและเป็นพลเมืองที่ดีของสังคมและประเทศชาติต่อไป
เนื่องในโอกาสวันครูครั้งที่66พุทธศักราช2565ผมขออาราธนาคุณพระศรีรัตนตรัยและอำนาจสรรพสิ่งศักดิ์สิทธิ์ทั้งหลายที่ทุกท่านนับถือตลอดจนเดชะพระบารมีของพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีโปรดอภิบาลประทานพรให้ครูและบุคลากรทางการศึกษาทุกท่านประสบแด่ความสุขสวัสดีมีความเจริญมีพลังกายพลังใจที่เข้มแข็งมีความก้าวหน้าในหน้าที่ราชการและสัมฤทธิผลในสิ่งที่พึงปรารถนาทุกประการโดยทั่วกัน
-----------------
วันอังคารที่ 18 มกราคม 2565
“แรงงาน” เดินหน้าฉีดวัคซีนโควิดเข็มกระตุ้นให้ผู้ประกันตน ม.33 ตลอดเดือน ม.ค. 65
....
สำนักงานประกันสังคม กระทรวงแรงงาน เร่งประสานนายจ้างสำรวจความต้องการของผู้ประกันตน ม.33 ในการฉีดวัคซีนโควิด-19 เข็ม 3 (Booster Dose) ผ่านระบบ e-service พร้อมจัดจุดฉีดวัคซีนทั้งใน กทม. และพื้นที่เศรษฐกิจสำคัญ 10 จังหวัด (สงขลา ชลบุรี ระยอง ฉะเชิงเทรา สมุทรปราการ นนทบุรี ปทุมธานี นครปฐม สมุทรสาคร พระนครศรีอยุธยา) รวม 33 จุดฉีด เริ่ม 17 ม.ค. 65 เป็นต้นไป
.
แผนการกระจายวัคซีนโควิด-19 เข็ม 3 ประจำเดือน ม.ค. 65 มีทั้งสิ้น 436,080 โดส แบ่งเป็นช่วงวันที่ 17 – 21 ม.ค. 65 จำนวน 196,680 โดส/ ช่วงวันที่ 24 – 31 ม.ค. 65 จำนวน 239,400 โดส...หากผู้ประกันตนมีข้อสงสัยเรื่องการฉีดวัคซีนสามารถสอบถามได้ที่ สายด่วน 1506 กด 6 และ กด 7 ในเวลา 08.00 – 18.00 น. ของทุกวัน
#ไทยคู่ฟ้า#ร่วมต้านโควิด19
-------------------
วันศุกร์ที่ 5 พฤศจิกายน 2564
จีนสนับสนุนงบกระทรวง อว. กว่า 2.3 ล้านดอลลาร์สหรัฐ ขับเคลื่อน 7 โครงการ ผ่านความร่วมมือโครงการกองทุนพิเศษแม่โขง – ล้านช้าง
จีนสนับสนุนงบกระทรวง อว. กว่า 2.3 ล้านดอลลาร์สหรัฐ ขับเคลื่อน 7 โครงการ ผ่านความร่วมมือโครงการกองทุนพิเศษแม่โขง – ล้านช้าง
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า วานนี้ (4 พฤศจิกายน 2564) ครม.เห็นชอบร่างบันทึกความเข้าใจว่าด้วยความร่วมมือในโครงการภายใต้กองทุนพิเศษแม่โขง - ล้านช้าง ประจำปี พ.ศ.2564 (Memorandum of Understanding on the Cooperation on Projects of the Mekong - Lancang Cooperation Special Fund 2021) ระหว่างกระทรวงการอุดมศึกษา วิทยาศาสตร์ วิจัยและนวัตกรรม (อว.) กับสถานเอกอัครราชทูตสาธารณรัฐประชาชนจีนประจำประเทศไทย ซึ่งมีผลบังคับใช้ 5 ปี โดยมีวัตถุประสงค์เพื่อกำหนดแนวทางในการบริหารจัดการโครงการภายใต้กองทุนพิเศษแม่โขง - ล้านช้าง ให้เกิดประสิทธิภาพสูงสุด อันจะนำไปสู่การสร้างชุมชนแห่งการแบ่งปันเพื่อให้เกิดสันติภาพและความมั่งคั่งในอนาคตต่อสมาชิกแม่โขง - ล้านช้าง สำหรับในปี 2564 ไทยได้รับการอนุมัติสนับสนุนเงินงบประมาณภายใต้ร่างบันความเข้าใจจำนวน 7 โครงการ รวมเป็นเงิน 2,396,800 ดอลลาร์สหรัฐ ดังนี้
1. โครงการแนวทางใหม่เพื่อการเลี้ยงสัตว์น้ำอย่างยั่งยืนในสามเหลี่ยมปากแม่น้ำโขง วงเงิน 420,000 ดอลลาร์สหรัฐ (มหาวิทยาลัยเชียงใหม่)
2. โครงการควบคุมความเสี่ยงด้านความปลอดภัยและความมั่นคงด้านอาหารด้วยการใช้เทคโนโลยีและนวัตกรรมที่เหมาะสมกับชีวิตวิถีใหม่ วงเงิน 400,000 ดอลลาร์สหรัฐ (มหาวิทยาลัยเชียงใหม่)
3. โครงการยกระดับการเลี้ยงผึ้งของเกษตรกรผู้เลี้ยงผึ้งในภูมิภาค แม่โขง - ล้านช้าง ครบวงจรและการสำรวจสุขภาพของแมลงผสมเกสร เพื่อความมั่นคงทางอาหาร วงเงิน 416,100 ดอลลาร์สหรัฐ (มหาวิทยาลัยเชียงใหม่)
4. โครงการเทคโนโลยีและนวัตกรรมสำหรับการพัฒนาประสิทธิภาพการผลิตสัตว์และการเพาะเลี้ยงสัตว์น้ำ คุณภาพของผลิตภัณฑ์ และการเพิ่มมูลค่า โดยใช้ทรัพยากรในท้องถิ่นเพื่อความมั่นคง และความยั่งยืน วงเงิน 339,200 ดอลลาร์สหรัฐ (มหาวิทยาลัยเทคโนโลยีสุรนารี)
5. โครงการระบบจัดการฐานข้อมูลดิจิทัลด้านผู้ให้บริการโลจิสติกส์ ในกลุ่มประเทศสมาชิกแม่โขง - ล้านช้าง สำหรับหนุนเสริมการค้า ข้ามพรมแดน วงเงิน 157,600 ดอลลาร์สหรัฐ (มหาวิทยาลัยฟาร์อีสเทอร์น)
6. โครงการพัฒนาศักยภาพของบุคลากรสุขภาพที่ให้การดูแล ด้านมารดาทารกกับชนกลุ่มน้อยใน สปป. ลาว และเวียดนาม วงเงิน 184,900 ดอลลาร์สหรัฐ (มหาวิทยาลัยบูรพา)
7. โครงการพัฒนาระบบติดตามและประเมินปริมาณผลผลิต พืชเศรษฐกิจในกัมพูชา สปป. ลาว และเมียนมา ด้วยเทคโนโลยีอวกาศและภูมิสารสนเทศ วงเงิน 479,000 ดอลลาร์สหรัฐ (สำนักงานพัฒนาเทคโนโลยีอวกาศ และภูมิสารสนเทศ)
วันจันทร์ที่ 4 กรกฎาคม 2565
ไอแบงก์ อำนวยพรและส่งผู้โชคดีจาก “กิจกรรมจับสลากบัญชีเงินฝากอัลฮัจย์” เดินทางไปประกอบพิธีฮัจย์
ไอแบงก์ร่วมอำนวยพรและส่งผู้โชคดีจาก “กิจกรรมการจับสลากเงินฝากอัลฮัจย์” รวม 18 คน เดินทางไปประกอบพิธีฮัจย์ยังนครเมกกะ ประเทศซาอุดิอาระเบีย เมื่อเวลา 07.00 น. วันอาทิตย์ที่ 3 กรกฎาคม 2565 ณ สนามบินสุวรรณภูมิ
ธนาคารอิสลามแห่งประเทศไทย (ไอแบงก์) โดยนายวิสุทธิ์ บริบูรณ์ รองกรรมการผู้จัดการ ผู้บริหารสายงานธุรกิจรายย่อย และปฏิบัติหน้าที่ รองกรรมการผู้จัดการ ผู้บริหารสายงานธุรกิจ ในฐานะประธานคณะกรรมการกิจกรรมจับสลากเงินฝากอัลฮัจย์ และนายสันติ เสือสมิง ที่ปรึกษา ธนาคารอิสลามแห่งประเทศไทย พร้อมผู้บริหารธนาคาร ร่วมอำนวยพรและส่งผู้โชคดีจาก “กิจกรรมการจับสลากเงินฝากอัลฮัจย์” รวม 18 คน เดินทางไปประกอบพิธีฮัจย์ยังนครเมกกะ ประเทศซาอุดิอาระเบีย เมื่อเวลา 07.00 น. วันอาทิตย์ที่ 3 กรกฎาคม 2565 ณ สนามบินสุวรรณภูมิ
สำหรับผู้เดินทางทั้ง 18 คนในปีนี้ เป็นผู้โชคดีที่ได้รับแพ็กเกจรางวัลเดินทางไปประกอบพิธีฮัจย์ ณ ประเทศซาอุดิอาระเบีย ฟรีจากกิจกรรมดังกล่าวตั้งแต่ปี 2562-2564 (ปีละ 8 รางวัล) ที่ผ่านหลักเกณฑ์ด้านการประกอบพิธีฮัจย์ตามมาตรการของประเทศซาอุดิอาระเบีย ซึ่งกำหนดให้ผู้เดินทางในปีนี้ต้องมีอายุต่ำกว่า 65 ปีบริบูรณ์ เนื่องจากสถานการณ์แพร่ระบาดของโควิด – 19 โดยผู้ที่ไม่ผ่านหลักเกณฑ์การเดินทางอีก 6 คน จะสามารถเดินทางในปี 2566 หรือตามที่ประเทศซาอุดิอาระเบียประกาศกำหนดต่อไป
สำหรับการค้นหาผู้โชคดีใน “โครงการจับสลากเงินฝากอัลฮัจย์ ปี 2565” ธนาคารจะจัดพิธีจับสลากหาผู้โชคดีเพื่อรับแพ็กเกจเดินทางไปประกอบพิธีฮัจย์ฟรี มูลค่ารางวัลละ 250,000 บาท จำนวน 12 รางวัล ซึ่งถือเป็นปีแรกที่ธนาคารเพิ่มจำนวนรางวัลจากเดิมอีก 4 รางวัล ในวันที่ 7 ธันวาคม 2565 ตั้งแต่เวลา 09.00 - 11.00 น. ณ ธนาคารอิสลามแห่งประเทศไทย สำนักงานใหญ่ กรุงเทพฯ
ผู้ที่สนใจเข้าร่วมกิจกรรมสามารถเปิดบัญชีเงินฝากอัลฮัจย์ ได้ที่ ไอแบงก์ ทุกสาขาทั่วประเทศ เพียงเปิดบัญชีขั้นต่ำ 500 บาท และคงเงินในบัญชีไว้เฉลี่ย 2,000 บาทต่อเดือนนาน 3 เดือน ทุก ๆ 2,000 บาท จะได้รับสิทธิ์ลุ้นรางวัล 1 สิทธิ์สอบถามข้อมูลเพิ่มเติมได้ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
หมายเหตุ:
1. “อัตรากำไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคำเรียกแทนดอกเบี้ย แต่มาจากหลักการที่ใช้ในการทำธุรกรรมที่ถูกต้องตามหลักการอิสลาม”
2. อัตราผลตอบแทนที่คาดว่าจะได้รับ คืออัตราที่คำนวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ำกว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกำหนดการฝาก
วันอังคารที่ 26 เมษายน 2565
ไทยเป็นเจ้าภาพจัดประชุม JTC ไทย-ภูฏาน ที่ภูเก็ต 26-29 เม.ย.นี้ พร้อมผลักดันการทำความตกลงสิทธิพิเศษทางการค้า PTA ร่วมกัน
ไทยเป็นเจ้าภาพจัดประชุม JTC ไทย-ภูฏาน ที่ภูเก็ต 26-29 เม.ย.นี้ พร้อมผลักดันการทำความตกลงสิทธิพิเศษทางการค้า PTA ร่วมกัน
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 26 เมษายน 2565 ว่า ในวันที่ 26 - 29 เมษายนนี้ ประเทศไทยเป็นเจ้าภาพจัดประชุมคณะกรรมการร่วมทางการค้า (Joint Trade Committee : JTC) ระหว่างไทยกับภูฏาน ครั้งที่ 4 ณ จังหวัดภูเก็ต ซึ่งเป็นเวทีการประชุมหารือระดับรัฐมนตรีการค้าเกี่ยวกับการกำหนดทิศทางความสัมพันธ์ทางการค้าและการลงทุนระหว่างไทยกับภูฏาน รวมถึงแนวทางการจัดทำความร่วมมือทางเศรษฐกิจที่ทั้งสองฝ่ายมีศักยภาพร่วมกัน ได้แก่ การอำนวยความสะดวกทางการค้า การลงทุน และความร่วมมือทางเศรษฐกิจด้านต่างๆ ซึ่งในวันนี้ ครม.มีมติเห็นชอบท่าทีไทยในการประชุมคณะกรรมการร่วมทางการค้า JTC ไทย-ภูฏาน ครั้งที่ 4 เพื่อให้ผู้แทนไทยโดยมีรัฐมนตรีว่าการกระทรวงพาณิชย์เป็นประธานฝ่ายไทยใช้ท่าทีเป็นกรอบในการหารือกับฝ่ายภูฏาน อาทิ
1.ไทยจะหารือความเป็นไปได้ในการจัดทำความตกลงสิทธิพิเศษทางการค้า (Preferential Trade agreement : PTA) ระหว่างกัน ซึ่งความตกลง PTA นี้ เป็นการให้สิทธิพิเศษทางการค้าหรือความร่วมมือเฉพาะสินค้าที่มีความสนใจร่วมกันบางส่วนเท่านั้น จะต่างจากเขตเสรีทางการค้า (FTA) ที่มีการพิจารณาให้สิทธิพิเศษทางการค้าในภาพรวมทั้งหมด เช่น การค้า บริการ ลงทุน และการเงิน
2.ด้านการค้าและการลงทุน ไทยขอให้ภูฏานแจ้งความประสงค์เกี่ยวกับสินค้าที่ต้องการนำเข้า เพื่อใช้ในการวางแผนขยายตลาดการค้าการลงทุนระหว่างกัน รวมถึงการแลกเปลี่ยนข้อมูลด้านการค้าการลงทุนให้นักธุรกิจไทยที่สนใจเข้าไปลงทุน โดยเฉพาะสาขาที่ภูฏานมีความต้องการ
3.ด้านการเกษตร ไทยพร้อมสนับสนุนด้านการเกษตรภายใต้กลไกการประชุมคณะทำงานร่วมด้านการเกษตรไทย-ภูฏาน รวมถึงการถ่ายทอดองค์ความรู้ในการขึ้นทะเบียนสิ่งบ่งชี้ทางภูมิศาสตร์ (GI) ให้กับสินค้าเกษตรของภูฏาน
4.ด้านหัตถกรรม ทั้งสองฝ่ายจะหารือเกี่ยวกับการทบทวนแผนการจัดกิจกรรมระหว่างกันภายใต้บันทึกความเข้าใจว่าด้วยการพัฒนาองค์ความรู้ในด้านศิลปหัตถกรรมระหว่างสถาบันส่งเสริมศิลปหัตถกรรมไทย (องค์กรมหาชน) (สศท.) กับกรมอุตสาหกรรมในครัวเรือนของภูฏาน
5.ด้านการท่องเที่ยว ทั้งสองฝ่ายจะหารือแนวทางการส่งเสริมและพัฒนาการท่องเที่ยวระหว่างไทยกับภูฏาน ภายใต้แนวคิด “Two Kingdoms One Destination” และส่งเสริมความร่วมมือในการพัฒนาการท่องเที่ยวอย่างยั่งยืน
นอกจากนี้ ยังมีประเด็นสำคัญอื่นๆ ที่ทั้งสองฝ่ายจะหารือร่วมกัน อาทิ การเชื่อมโยงระบบข้อมูลภาครัฐและภาคเอกชนสำหรับการนำเข้า ส่งออก และโลจิสติกส์ (National Single Window: NSW) การพัฒนาระบบอีคอมเมิร์ซ (e-Commerce) และการพัฒนา SMEs ผ่านการแลกเปลี่ยนความรู้และประสบการณ์
นางสาวรัชดากล่าวด้วยว่า การประชุม JTC ไทย-ภูฏาน ในครั้งนี้ จะช่วยเสริมสร้างความสัมพันธ์ทางการค้าการลงทุนระหว่างสองประเทศเพิ่มมากขึ้น โดยไทยและภูฏานมีความสัมพันธ์อันดีต่อกันในหลายด้านมายาวนาน เช่น เศรษฐกิจ ศาสนา วัฒนธรรม ตลอดจนความสัมพันธ์พิเศษในระดับราชวงศ์ แม้ว่าภูฏานจะเป็นประเทศพัฒนาน้อยที่สุด มีอัตราการเจริญเติบโตทางเศรษฐกิจเฉลี่ยร้อยละ 2.6 แต่ด้วยการพัฒนาด้านเศรษฐกิจอย่างต่อเนื่อง ทำให้องค์การสหประชาชาติประกาศให้ภูฏานพ้นจากประเทศพัฒนาน้อยที่สุด ขณะนี้ อยู่ระหว่างเตรียมเข้าสู่การเป็นประเทศกำลังพัฒนาภายในปี 2566
วันอังคารที่ 17 พฤษภาคม 2565
รองนายกรัฐมนตรี “อนุทิน” เตรียมนำคณะเข้าร่วมการประชุมสุดยอดด้านการบินชางงี 2565 สาธารณรัฐสิงคโปร์ ระหว่างวันที่ 17-18 พ.ค.
รองนายกรัฐมนตรี “อนุทิน” เตรียมนำคณะเข้าร่วมการประชุมสุดยอดด้านการบินชางงี 2565 สาธารณรัฐสิงคโปร์ ระหว่างวันที่ 17-18 พ.ค. ย้ำจุดยืนไทยร่วมกับผู้นำด้านการบินทุกภาคส่วนฟื้นฟูอุตสาหกรรมการบินหลังการแพร่ระบาดโควิด19
วันที่ 17 พ.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ระหว่างวันที่ 17-18 พ.ค. 2565 นายอนุทิน ชาญวีรกูล รองนายกรัฐมนตรีและรมว.สาธารณสุข จะนำคณะจากประเทศไทยซึ่งประกอบด้วย นายศักดิ์สยาม ชิดชอบ รมว.คมนาคม ปลัดกระทรวงคมนาคม และผู้แทนหน่วยงานที่เกี่ยวข้อง อาทิ กรมท่าอากาศยาน สำนักงานการบินพลเรือนแห่งประเทศไทย บริษัทท่าอากาศยานไทย จำกัด (มหาชน) บริษัทวิทยุการบิน จำกัด และสำนักงานปลัดกระทรวงคมนาคม เข้าร่วมการประชุมสุดยอดด้านการบินชางงี 2565 (Changi Aviation Summit 2022) ณ สาธารณรัฐสิงคโปร์
สำหรับการประชุมสุดยอดด้านการบินชางงี 2565 จะเป็นโอกาสที่ผู้นำด้านการบินโลกและจากทุกภาคส่วน ทั้งหน่วยงานรัฐ เอกชน องค์กรระหว่างประเทศเข้าร่วม ซึ่งในการประชุมจะมีการแสดงแสดงเจตนารมณ์ร่วมกันของ ผู้นำด้านการบินต่อบทบาทของการบินพลเรือนในการสร้างความเชื่อมโยงเพื่อการพัฒนาเศรษฐกิจของโลก โดยการนำมาตรฐานและแนวปฏิบัติขององค์การการบินพลเรือนระหว่างประเทศ หรือ ICAO มาใช้เพื่อขับเคลื่อนการฟื้นฟูภาคการบิน เป็นมิตรต่อสิ่งแวดล้อม และมีความคุ้มค่าทางเศรษฐกิจ โดยคำนึงถึงมาตรการด้านสาธารณสุข
ตลอดจนการสนับสนุนการนำนวัตกรรมและเทคโนโลยีใหม่ๆ มาใช้เพื่อพัฒนาภาคการบินพลเรือน ให้มีความปลอดภัย รวดเร็ว มีประสิทธิภาพ และตอบสนองต่อความท้าทายที่เกิดขึ้นทั่วโลก
น.ส.ไตรศุลี กล่าวว่า ในการประชุมครั้งนี้ นายอนุทิน จะกล่าวถ้อยแถลงต่อที่ประชุมถึงนโยบายและแผนปฏิบัติการของประเทศไทยต่อการลดการปล่อยมลพิษในภาคการบิน ซึ่งเป็นการสนับสนุนเป้าหมายหลักของความตกลงปารีส ค.ศ.2015 ว่าด้วยการเปลี่ยนแปลงภูมิอากาศ
ทั้งนี้ ประเทศไทยมีแผนปฏิบัติการเพื่อลดการปล่อยมลพิษในภาคการบินซึ่งยื่นต่อ ICAO แล้ว 3 ฉบับ ประกอบด้วย ฉบับปี 2556, 2561 และฉบับปัจจุบัน 2564 ซึ่งประกอบด้วยมาตรการที่ใช้ในการลดการปล่อยก๊าซเรือนกระจกผ่านการดำเนินการ 4 ด้าน ได้แก่ เทคโนโลยีอากาศยาน การพัฒนาท่าอากาศยาน การพัฒนาการปฏิบัติการของอากาศยาน และมาตรการทางการตลาด
..............................
วันพุธที่ 4 สิงหาคม 2564
ประเทศไทยพร้อมเป็นเจ้าภาพจัดประชุม APEC High Level Policy Dialogue on Agricultural Biotechnology 2022
ประเทศไทยพร้อมเป็นเจ้าภาพจัดประชุม APEC High Level Policy Dialogue on Agricultural Biotechnology 2022 ต่อจากประเทศนิวซีแลนด์
ประเทศไทยพร้อมเป็นเจ้าภาพจัดประชุมAPEC High Level Policy Dialogue onAgricultural Biotechnology2022ต่อจากประเทศนิวซีแลนด์
นายระพีภัทร์จันทรศรีวงศ์รองปลัดกระทรวงเกษตรและสหกรณ์เป็นประธานร่วมในการประชุมAPEC High Level Policy Dialogue on Agricultural Biotechnology (HLPDAB) 2021ผ่านระบบวีดีทัศน์ทางไกลโดยมีประเทศนิวซีแลนด์เป็นเจ้าภาพเพื่อแลกเปลี่ยนแนวคิดและบทบาทของเทคโนโลยีชีวภาพด้านต่างๆ
โดยการประชุมดังกล่าวนายระพีภัทร์จันทรศรีวงศ์ได้มุ่งเน้นประเด็นหลัก5เรื่องได้แก่1)ความปลอดภัยด้านอาหารและความสามารถในการเข้าถึงทรัพยากรอย่างเพียงพอ2)การบูรณาการระบบอาหารที่ยั่งยืนโดยใช้ทรัพยากรธรรมชาติแบบเป็นมิตรกับธรรมชาติมากที่สุด3) “การนำนโยบาย3-S” 'ความปลอดภัย' (Safety), 'ความมั่นคง' (Security)และ'ความยั่งยืน' (Sustainability)ในการปรับใช้ด้านการเกษตร4)การนำปรัชญาเศรษฐกิจพอเพียงและเกษตรทฤษฎีใหม่เป็นหลักการพื้นฐานสำหรับการพัฒนาประเทศไทย5)การปรับตัวสู่ระบบอาหารและการเกษตรที่ยั่งยืนนับเป็นวาระแห่งชาติในการกำหนดFood Security Roadmapถึงปี2030ซึ่งเทคโนโลยีชีวภาพทางการเกษตรจะเป็นอีกเครื่องมือสำคัญที่ช่วยเกษตรกรทั้งในด้านการเพิ่มผลผลิตการควบคุมคุณภาพการควบคุมแมลงศัตรูพืชและช่วยเพิ่มรายได้ให้แก่เกษตรกรช่วยกระตุ้นเศรษฐกิจรวมไปถึงการลดผลกระทบต่อสิ่งแวดล้อมได้ในระยะยาวซี่งมีความสอดคล้องกับของประเทศไทยที่นำโมเดลเศรษฐกิจสู่การพัฒนาที่ยั่งยืน(BCG Model (Bio-Circular-Green Economy))เป็นวาระแห่งชาติรวมถึงการประชุมUN 2021 Food Systems Summitที่จัดขึ้นณกรุงโรมประเทศอิตาลีเมื่อวันที่26 – 28กรกฎาคมที่ผ่านมาว่าระบบการผลิตอาหารได้สร้างผลกระทบต่อการเปลี่ยนแปลงสภาพภูมิอากาศส่งผลกระทบต่อทรัพยาการธรรมชาติและทำให้เกิดการสูญเสียความหลากหลายทางชีวภาพดังนั้น“ระบบอาหารและเกษตรที่ยั่งยืน”จึงเป็นสิ่งสำคัญสำหรับอนาคตของทุกประเทศทั่วโลกซึ่งนับเป็นโอกาสอันดีที่ประเทศไทยได้เป็นเจ้าภาพในการจัดการประชุมAPEC High Level Policy Dialogue on Agricultural Biotechnology (HLPDAB)ในปีถัดไป(2565)
"การเสริมสร้างเครือข่ายความร่วมมือโดยการแลกเปลี่ยนความคิดเห็นและนำนวัตกรรมในด้านเทคโนโลยีชีวภาพใหม่ๆมาประยุกต์ใช้จะช่วยยกระดับการพัฒนาระบบอาหารและเกษตรที่ยั่งยืนโดยต้องคำนึงถึงปัจจัยที่อาจส่งผลกระทบต่อสังคมเศรษฐกิจและสิ่งแวดล้อมเพื่อผลักดันให้ประเทศไทยเป็นGreen Kitchen of the Worldได้อย่างแท้จริง"นายระพีภัทร์กล่าว
วันพฤหัสบดีที่ 2 มิถุนายน 2565
รมว.สุชาติ เร่งฝึกคนครัวบนเรือ รองรับการท่องเที่ยวและการขนส่งทางทะเล
นายสุชาติ ชมกลิ่น รัฐมนตรีว่าการกระทรวงแรงงาน เผย เร่งฝึกคนครัวบนเรือ รองรับการขนส่งทางทะเลและการท่องเที่ยว หลังไทยเปิดประเทศมีนักท่องเที่ยวเข้าไทยนับแสนคนต่อเดือน
วันพุธที่ 18 พฤษภาคม 2565
ก่อนการบังคับใช้กฎหมายคุ้มครองข้อมูลส่วนบุคล เต็มฉบับ ในวันที่ 1 มิถุนายน 2565 ขอเชิญรับฟังทิศทางและนโยบายรัฐบาลที่เกี่ยวข้อง กฎหมายลำดับรองและแนวปฏิบัติสำคัญ ตลอดจน ตัวอย่างการปฏิบัติจริง ในองค์กรภาครัฐและภาคเอกชน
ก่อนการบังคับใช้กฎหมายคุ้มครองข้อมูลส่วนบุคล เต็มฉบับ ในวันที่ 1 มิถุนายน 2565 ขอเชิญรับฟังทิศทางและนโยบายรัฐบาลที่เกี่ยวข้อง กฎหมายลำดับรองและแนวปฏิบัติสำคัญ ตลอดจน ตัวอย่างการปฏิบัติจริง ในองค์กรภาครัฐและภาคเอกชน
ก่อนการบังคับใช้กฎหมายคุ้มครองข้อมูลส่วนบุคล เต็มฉบับ ในวันที่ 1 มิถุนายน 2565 ขอเชิญรับฟังทิศทางและนโยบายรัฐบาลที่เกี่ยวข้อง กฎหมายลำดับรองและแนวปฏิบัติสำคัญ ตลอดจน ตัวอย่างการปฏิบัติจริง ในองค์กรภาครัฐและภาคเอกชน
งานสัมมนา“แนวทางการบังคับใช้พระราชบัญญัติคุ้มครองข้อมูลส่วนบุคคลพ.ศ. 2562”
วันจันทร์ที่23พฤษภาคม2565เวลา13.00 – 16.30น.
กำหนดการ
13.30กล่าวต้อนรับโดยนายเธียรชัยณนครประธานกรรมการคุ้มครองข้อมูลส่วนบุคคล
13.35กล่าวรายงานโดยดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมทำหน้าที่เลขาธิการคณะกรรมการคุ้มครองข้อมูลส่วนบุคคล
13.40ปาฐกถา“กฎหมายคุ้มครองข้อมูลส่วนบุคคลกับการขับเคลื่อนเศรษฐกิจและสังคมดิจิทัล”
โดยนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม
14.00กล่าวเปิดงานโดยฯพณฯนายกรัฐมนตรีพลเอกประยุทธ์จันทร์โอชา
14:10 – 15.10เสวนาเรื่อง“การปฏิบัติตามกฎหมายคุ้มครองข้อมูลส่วนบุคคล”
15.20 – 16.30เสวนาเรื่อง“PDPA in Action : Best practicesในภาครัฐและภาคเอกชน”
ลงทะเบียน
https://forms.gle/wLqCiNZjByd6khXj7
ที่นั่งจำนวนจำกัด
รับชมผ่านช่องทาง
Facebook Live
http://facebook.com/pdpc.th
ติดต่อสอบถามข้อมูลได้ที่
081-357-0537คุณอิน
081-459-1651คุณพัณณ์ชิตา
e-mail : de.seminar2022@gmail.com
***********
วันพฤหัสบดีที่ 10 กุมภาพันธ์ 2565
ขายถูก! หมูเนื้อแดง ปศุสัตว์ OK 140 บาท/กก. ตั้งแต่ 12 - 19 ก.พ. 65 ณ ตลาด อ.ต.ก.
.....
กระทรวงเกษตรและสหกรณ์ จัดโครงการ “เกษตรช่วยประชาชนลดค่าครองชีพ” จำหน่ายหมูเนื้อแดงคุณภาพดี มาตรฐานปศุสัตว์ OK ในราคาถูกกว่าท้องตลาด เพียง กก.ละ 140 บาท ระหว่างวันที่ 12 – 19 ก.พ. 65 ณ ลานกิจกรรมตลาดริมน้ำ อ.ต.ก. เลียบคลองบางซื่อ ถ.พหลโยธิน เขตจตุจักร กทม.
.
เนื้อหมูคุณภาพดีจากโครงการนี้ จัดจำหน่ายที่ตลาด อ.ต.ก. จำนวน 150,000 กก. โดยกำหนดให้ซื้อได้คนละไม่เกิน 5 กก. เพื่อให้ประชาชนมีโอกาสได้รับอย่างทั่วถึงมากขึ้น เป็นอีกหนึ่งโครงการที่ช่วยแบ่งเบาภาระค่าครองชีพให้แก่ประชาชน
#ไทยคู่ฟ้า#ร่วมต้านโควิด19
-------------------
วันศุกร์ที่ 25 มิถุนายน 2564
บก. เผยผลการจัดซื้อจัดจ้างในภาพรวม ไตรมาส 2 ปี 64 ประหยัดงบประมาณได้ 4.8 หมื่น ลบ. เน้นย้ำ ! ความเชื่อมั่นระบบจัดซื้อจัดจ้างภาครัฐ มีความโปร่งใส ตรวจสอบได้
กรมบัญชีกลางได้นำระบบจัดซื้อจัดจ้างภาครัฐด้วยอิเล็กทรอนิกส์ (e-GP) มาใช้ในการจัดซื้อจัดจ้างกับหน่วยงานของรัฐ ตั้งแต่ปี พศ. 2552 เป็นต้นมา สามารถประหยัดงบประมาณได้กว่า 48,203 ล้านบาท คิดเป็นร้อยละ 6.19
นายประภาศ คงเอียด อธิบดีกรมบัญชีกลาง เปิดเผยว่า กรมบัญชีกลางได้นำระบบจัดซื้อจัดจ้างภาครัฐด้วยอิเล็กทรอนิกส์ (e-GP) มาใช้ในการจัดซื้อจัดจ้างกับหน่วยงานของรัฐ ตั้งแต่ปี พศ. 2552 เป็นต้นมา และได้มีการพัฒนาอย่างต่อเนื่องเพื่อเพิ่มประสิทธิภาพการใช้จ่ายงบประมาณของประเทศ และยกระดับความโปร่งใสของโครงการจัดซื้อจัดจ้างของภาครัฐ ทำให้ผู้ประกอบการและบุคคลทั่วไปเข้าถึงข้อมูลได้อย่างรวดเร็วและเกิดการแข่งขันอย่างเท่าเทียม สามารถตรวจสอบได้ทุกขั้นตอน อีกทั้งยังช่วยประหยัดเงินงบประมาณจากโครงการต่างๆได้อย่างต่อเนื่อง ทำให้การใช้จ่ายเงินงบประมาณเป็นไปอย่างคุ้มค่า เกิดประโยชน์ต่อระบบเศรษฐกิจ ซึ่งสิ้นไตรมาสที่ 2 ในปีงบประมาณ พ.ศ. 2564 (ตุลาคม 2563 – มีนาคม 2564) มีโครงการจัดซื้อจัดจ้างทั้งหมด จำนวน 2.6 ล้านโครงการ มูลค่ากว่า 1.1 ล้านล้านบาท ซึ่งมีโครงการจัดซื้อจัดจ้างที่ได้ผู้ชนะการประกวดราคาแล้ว จำนวน 2.5 ล้านโครงการ ในวงเงินงบประมาณ 778,812 ล้านบาท โดยมีวงเงินงบประมาณที่จัดหาได้ 730,630 ล้านบาท สามารถประหยัดงบประมาณได้กว่า 48,203 ล้านบาท คิดเป็นร้อยละ 6.19
อธิบดีกรมบัญชีกลาง กล่าวย้ำว่า กรมบัญชีกลางมีภารกิจเกี่ยวกับการควบคุมดูแลการใช้จ่ายเงินของแผ่นดินและหน่วยงานภาครัฐ โดยเป็นหน่วยงานกลางในการวางกรอบหลักเกณฑ์กลางให้หน่วยงานภาครัฐถือปฏิบัติให้เป็นไปโดยถูกต้อง มีวินัย คุ้มค่า โปร่งใส และสามารถตรวจสอบได้ ตั้งแต่การดำเนินการจัดหาพัสดุ การบริหารพัสดุ ตลอดจนถึงการเบิกจ่ายเงินงบประมาณ ทั้งนี้ หลังจากที่พระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 ได้ประกาศใช้ กรมบัญชีกลางให้ความมั่นใจว่ากระบวนการจัดซื้อจัดจ้างภาครัฐในปัจจุบัน ไม่ว่าจะเป็นการจัดซื้อจัดจ้างด้วยวิธีการใดก็ตาม สามารถทำให้หน่วยงานของรัฐและผู้ค้าภาครัฐได้รับความสะดวก รวดเร็วมากขึ้น เกิดการแข่งขันอย่างเป็นธรรม เนื่องจากดำเนินการผ่านระบบอิเล็กทรอนิกส์ทุกขั้นตอน ที่สำคัญมีความโปร่งใส สามารถตรวจสอบได้ ประหยัดงบประมาณและลดการทุจริตที่อาจเกิดขึ้นได้ เมื่อเปรียบเทียบกับการจัดซื้อจัดจ้างแบบเดิม และในปัจจุบันกรมบัญชีกลางมีแผนการพัฒนาระบบและปรับปรุงขั้นตอนการจัดซื้อจัดจ้าง โดยนำระบบ Blockchain มาประยุกต์ใช้ เพื่อเพิ่มความปลอดภัยของระบบมากยิ่งขึ้น ช่วยลดความเสี่ยงในการทุจริต และสร้างความเชื่อมั่นให้แก่ทุกภาคส่วนต่อไป
วันอังคารที่ 18 มกราคม 2565
โฆษกรัฐบาลเผย นายกฯ ไม่นิ่งนอนใจติดตามโควิด-19 ใกล้ชิด หารือ ศบค. พฤหัสนี้ ขอบคุณคนไทยมีวินัยป้องกันเต็มที่  ขณะที่ต่างประเทศยอดติดเชื้อยังพุ่ง
โฆษกรัฐบาลเผย นายกฯ ไม่นิ่งนอนใจติดตามโควิด-19 ใกล้ชิด หารือ ศบค. พฤหัสนี้ ขอบคุณคนไทยมีวินัยป้องกันเต็มที่  ขณะที่ต่างประเทศยอดติดเชื้อยังพุ่ง
วันที่ 18 มกราคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เร่งแก้ปัญหาเศรษฐกิจปากท้อง และการดำรงชีวิตของประชาชนในแต่ละวัน ในขณะที่ประเทศไทยยังคงมีการแพร่ระบาดของเชื้อไวรัสสายพันธุ์โอมิครอน ในช่วงปลายปีที่ผ่านมา และเริ่มมากขึ้นหลังจากช่วงเทศกาลปีใหม่ อย่างไรก็ตาม ต้องขอบคุณคนไทยทุกคนที่ส่วนใหญ่ยังปฏิบัติมาตรการดูแลตนเองแบบครอบจักรวาล ซึ่งไทยแตกต่างจากหลายประเทศ เพราะยังคงสามารถควบคุมการแพร่ระบาด และผู้เสียชีวิตอยู่ในระดับต่ำ
โฆษกประจำสำนักนายกรัฐมนตรี กล่าวว่า นายกรัฐมนตรีจะเป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19) ในวันที่ 20 มกราคมนี้ ซึ่งกระทรวงสาธารณสุขเตรียมเสนอการปรับพื้นที่โซนสีของแต่ละจังหวัด เป็นไปเพื่อกำหนดมาตรการสำหรับกิจการ/กิจกรรมต่าง ๆ ให้สอดคล้องกับสถานการณ์การแพร่ระบาดของโอมิครอน รวมทั้งจะมีการประเมินสถานการณ์มาตรการเข้าประเทศ และความปลอดภัยของคนในประเทศ โดยล่าสุด (18 ม.ค.65) พบผู้ป่วยรายใหม่ 6,397 ราย จำแนกเป็น
ผู้ป่วยจากในประเทศ 6,232 ราย
ผู้ป่วยมาจากต่างประเทศ 165 ราย
ผู้ป่วยสะสม 1 14,376 ราย (ตั้งแต่ 1 มกราคม 2565) หายป่วยกลับบ้าน 6,637 ราย หายป่วยสะสม 65,409 ราย (ตั้งแต่ 1 มกราคม 2565)
ผู้ป่วยกำลังรักษา 81,952 ราย
เสียชีวิต 18 ราย
ส่วนการให้บริการวัคซีน COVID-19 (18 ม.ค. 65) ประเทศไทยฉีดวัคซีนสะสมแล้ว 110,663,601 โดส แบ่งเป็นเข็มที่ 1 ฉีดสะสม 51,831,786 โดส เข็มที่ 2 ฉีดสะสม 47,676,337 โดส เข็มที่ 3 ฉีดสะสม 10,507,085 โดส เข็มที่ 4 ฉีดสะสม 648,393 โดส
...................................
วันพฤหัสบดีที่ 24 มิถุนายน 2564
กระทรวงยุติธรรม ประชุมคณะกรรมการดำเนินการการฌาปนกิจสงเคราะห์กระทรวงยุติธรรม ครั้งที่ ๖/๒๕๖๔
กระทรวงยุติธรรม ประชุมคณะกรรมการดำเนินการการฌาปนกิจสงเคราะห์กระทรวงยุติธรรม ครั้งที่ ๖/๒๕๖๔ ผ่านระบบการประชุมทางไกล (Video Conference)
ในวันพฤหัสบดีที่ ๒๔ มิถุนายน ๒๕๖๔ เวลา ๐๘.๓๐ น. นายนิยม เติมศรีสุข รองปลัดกระทรวงยุติธรรม เป็นประธานการประชุมคณะกรรมการดำเนินการการฌาปนกิจสงเคราะห์กระทรวงยุติธรรม (ฌ.ย.ธ.) ครั้งที่ ๖/๒๕๖๔ โดยมี นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม และคณะกรรมการฯ เข้าร่วมประชุมผ่านระบบการประชุมทางไกล (Video Conference) และ ห้องประชุม ๑๐-๐๘ อาคารกระทรวงยุติธรรม ถนนแจ้งวัฒนะ กรุงเทพมหานคร
ที่ประชุมได้รับทราบจำนวนสมาชิก ฌ.ย.ธ. และรายงานสถานภาพทางการเงินของสำนักงานการฌาปนกิจสงเคราะห์กระทรวงยุติธรรม พร้อมทั้งพิจารณาคุณสมบัติของผู้ที่สมัครเป็นสมาชิกการฌาปนกิจสงเคราะห์กระทรวงยุติธรรม ตลอดจนการจ่ายเงินสงเคราะห์ให้แก่สมาชิก ฌ.ย.ธ. ที่ถึงแก่กรรม
วันอังคารที่ 7 ธันวาคม 2564
ธ.ก.ส. จัดงานตลาดนัดเทคโนโลยีและนวัตกรรมเกษตร (Investor Day) นำผลงานวิจัยชั้นนำ ยกระดับภาคเกษตรไทย
ธ.ก.ส. ร่วมกับภาคีเครือข่ายจัดงาน “ตลาดนัดเทคโนโลยีและนวัตกรรมเกษตร” เพื่อส่งเสริมการนำผลงานวิจัย เทคโนโลยีและนวัตกรรม มาใช้ยกระดับให้กับเกษตรกรและผู้ประกอบการ SME เกษตร สู่ความเป็นมืออาชีพ
ธ.ก.ส. ร่วมกับภาคีเครือข่ายจัดงาน “ตลาดนัดเทคโนโลยีและนวัตกรรมเกษตร” เพื่อส่งเสริมการนำผลงานวิจัย เทคโนโลยีและนวัตกรรม มาใช้ยกระดับให้กับเกษตรกรและผู้ประกอบการ SME เกษตร สู่ความเป็นมืออาชีพ พบกับนวัตกรรมการเกษตรสุดล้ำกว่า 50 ผลงาน กิจกรรม Business Matching พร้อมฟังเสวนา “ก้าวข้าม COVID-19 เกษตรกรปรับตัวอย่างไรในยุคเกษตรดิจิทัล” วันที่ 9 ธันวาคมนี้ ฟังชมได้ทาง Facebook Live Page ตลาดนัดเทคโนโลยีและนวัตกรรมเกษตร Investor Day เวลา 08.30 – 16.00 น.
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส. )เปิดเผยว่า ธ.ก.ส. ร่วมกับภาคีเครือข่าย ประกอบด้วย สำนักงานส่งเสริมวิสาหกิจขนาดกลางและขยาดย่อม (สสว.) สำนักงานพัฒนาวิทยาศาสตร์และเทคโนโลยีแห่งชาติ (สวทช.) สำนักงานเศรษฐกิจดิจิทัล (depa) สำนักงานนวัตกรรมแห่งชาติ (องค์การมหาชน)(NIA)กรมส่งเสริมการเกษตร (สสก.) ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) และสถาบันการจัดการเทคโนโลยีและนวัตกรรมเกษตร (สท.)จัดกิจกรรมตลาดนัดเทคโนโลยีและนวัตกรรมเกษตร (Investor Day) Smart Matching for Better Togetherเพื่อนำผลงานวิจัย เทคโนโลยีและนวัตกรรมจากส่วนงานภาคีเครือข่าย ไปสู่เกษตรกรและผู้ประกอบการธุรกิจเกษตรให้สามารถเข้าถึงและนำไปใช้ประกอบธุรกิจ และการจับคู่ธุรกิจ (Business Matching)ระหว่างส่วนงานที่มีผลงานวิจัย เทคโนโลยีและนวัตกรรมกับกลุ่มเป้าหมายที่มีความสนใจและความต้องการ อีกทั้งยังเป็นการส่งเสริมการบริหารจัดการพื้นที่เกษตรกรรมโดยใช้ผลงานวิจัย เทคโนโลยีและนวัตกรรมเข้าไปใช้เพื่อพัฒนาภาคการเกษตรสู่การแข่งขันในยุคดิจิทัล
ภายในงานเกษตรกรและผู้ประกอบการธุรกิจเกษตรจะได้พบเจ้าของผลงานเทคโนโลยีและนวัตกรรมทั้งภาครัฐ ภาคเอกชน รวมถึงกิจกรรม Matching แหล่งทุนกับ ธ.ก.ส. โดยดําเนินการจัดงานทั้งในรูปแบบออฟไลน์และออนไลน์ มุ่งหวังให้เกิดการจับคู่และนํานวัตกรรมไปขยายผลเพื่อสร้างความเข้มแข็งทั้งเกษตรกร ผู้ประกอบการ อีกทั้งมีการออกบูธนิทรรศการร่วมกับภาคีเครือข่ายได้แก่ บูธ1) ยุทธศาสตร์รัฐบาล BCG Model 2) ผลงานนวัตกรรมพร้อมใช้จากเครือข่ายร่วมงานกว่า 50 ผลงาน 3) พิมพ์เขียวระบบเกษตรอัจฉริยะ “HandySense” ซึ่งเป็นFree Innovation 4) คูปองส่วนลดการใช้เทคโนโลยีนวัตกรรมจาก depa 5) สินเชื่อจาก ธ.ก.ส. อาทิ สินเชื่อนวัตกรรมดีมีเงินทุน สินเชื่อเสริมแกร่ง SME เกษตร หรือสินเชื่อสําหรับเกษตรกรผู้ได้รับอนุญาตปลูกกัญชา 6) โครงการร่วมทุนกับผู้ประกอบการภาคเกษตรไทย (Venture Capital : VC) และ7) การแก้ปัญหา FTA โคนม โดยนํานวัตกรรมมาขับเคลื่อน รวมทั้งการเสวนาในหัวข้อ “ก้าวข้าม COVID-19 เกษตรกรปรับตัวอย่างไรในยุคเกษตรดิจิทัล” โดยผู้แทนจากเครือข่ายที่ร่วมโครงการและเกษตรกรที่ใช้เทคโนโลยีและนวัตกรรมในการดําเนินงาน
“ธ.ก.ส. ขอเรียนเชิญพี่น้องเกษตรกร ผู้ประกอบการ New Gen หรือ Startup Young Smart Farmer วิสาหกิจชุมชน และภาคีเครือข่าย รับชมกิจกรรมดังกล่าวได้ผ่านFacebook Live ที่เพจตลาดนัดเทคโนโลยีและนวัตกรรมเกษตร Investor Dayในวันพฤหัสบดีที่ 9 ธันวาคม 2564 ตั้งแต่เวลา 08.30 – 16.00 น.” นายธนารัตน์กล่าว
วันศุกร์ที่ 29 เมษายน 2565
๒๙ เมษายน ๒๕๖๕ วันคล้ายวันประสูติ สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกรู สิริวิบูลยราชกุมาร
#ทรงพระเจริญ
๒๙ เมษายน ๒๕๖๕ วันคล้ายวันประสูติ สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกรู สิริวิบูลยราชกุมาร
วันจันทร์ที่ 3 มกราคม 2565
โฆษกรัฐบาลเผย "นายกฯ" ห่วงใยประชาชนเดินทางกลับจากภูมิลำเนา สั่งคุมเข้มขนส่ง/จราจร เพิ่มเที่ยวบริการรถโดยสารสาธารณะให้เพียงพอ ย้ำทุกฝ่ายต้องไม่ประมาท ปฏิบัติตามมาตรการอย่างเคร่งครัด
โฆษกรัฐบาล เผย "นายกฯ" ห่วงใยประชาชนเดินทางกลับจากภูมิลำเนา สั่งคุมเข้มขนส่ง/จราจร เพิ่มเที่ยวบริการรถโดยสารสาธารณะให้เพียงพอ ย้ำทุกฝ่ายต้องไม่ประมาท ปฏิบัติตามมาตรการอย่างเคร่งครัด “สวมหมวกนิรภัย ใส่แมสก์ เมาไม่ขับ” ช่วยลดอุบัติเหตุบนท้องถนน
วันที่ 3 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนเริ่มทยอยเดินทางกลับหลังจากหมดวันหยุดเทศกาลปีใหม่ ย้ำผู้ขับขี่รถยนต์ ยานพาหนะต่าง ๆ เคารพและปฏิบัติตามกฎจราจร รวมทั้งงดดื่มเครื่องดื่มแอลกอฮอลล์ระหว่างขับขี่ยานพาหนะหรือกรณีเมาไม่ควรขับรถ ขอให้มีน้ำใจเอื้อเฟื้อแบ่งปันซึ่งกันและกัน สั่งการทุกหน่วยงานที่เกี่ยวข้องดูแลความปลอดภัยบนท้องถนนอย่างเข้มงวด ทั้งนี้ในส่วนของการเดินทางด้วยรถโดยสารสาธารณะ ต้องไม่ประมาทสวมหน้ากากอนามัย ล้างมือด้วยเจลแอลกอฮอล์ วัดอุณหภูมิก่อนขึ้นรถโดยสารทุกครั้ง โดยกระทรวงคมนาคมได้ดำเนินการตามมาตรการป้องกันการแพร่ระบาดของโรคโควิด-19 สำหรับการขนส่งสาธารณะทุกประเภท จัดให้มีการเว้นระยะห่าง และการปฏิบัติตามมาตรการด้านสาธารณะสุขอย่างเคร่งครัด ซึ่งกรมการขนส่งทางบกได้ปรับปรุงมาตรการปฏิบัติเพื่อควบคุมการแพร่ระบาดของโควิด-19 โดยให้ผู้ประกอบการขนส่งมีมาตรการคัดกรองผู้โดยสารตามมาตรการสาธารณสุขอย่างเข้มงวด ตรวจสอบการสวมหน้ากากอนามัยหรือหน้ากากผ้าตลอดเวลา 100% จัดเตรียมแอลกอฮอล์เจลสำหรับทำความสะอาดมือ เพิ่มความถี่ในการทำสะอาดพื้นที่สาธารณะตลอดทั้งวัน ให้พนักงานขับรถ ผู้บริการ และผู้โดยสาร ลงทะเบียนเข้าใช้แพลตฟอร์ม “SAVE THAI” และเช็คอิน-เช็คเอาท์ “ไทยชนะ” ทุกครั้งในการเดินทาง ดำเนินการตรวจสอบรถโดยสารสาธารณะทุกประเภททั้งที่สถานีขนส่งผู้โดยสารและจุดตรวจคัดกรองในพื้นที่ ทั้งนี้เพื่อความปลอดภัยของพี่น้องประชาชน
โฆษกประจำสำนักนายกรัฐมนตรี กล่าวต่อไปว่า ในส่วนของบริษัท ขนส่ง จำกัด (บขส.) ยังได้เตรียมความพร้อมในการอำนวยความสะดวกประชาชนเดินทางกลับจากภูมิลำเนา จัดรถโดยสารให้บริการ วันละกว่า 3,700 เที่ยว เพื่อรองรับการเดินทางกลับเข้ากรุงเทพฯ ของประชาชน โดยคาดว่าจะมีประชาชนทยอยเดินทางกลับประมาณวันละกว่า 50,000 คน นอกจากนี้ยังขอความร่วมมือไปยัง ขสมก. จัดรถรับผู้โดยสาร บริเวณชานชาลาขาเข้า เพื่อระบายผู้โดยสารไปยังสถานีรถไฟฟ้า BTS และเส้นทางอื่น ๆ ประสาน จส.100 และ สวพ.91 ประชาสัมพันธ์แจ้งรถแท็กซี่เข้ามารับผู้โดยสาร บริเวณชานชาลาขาเข้าสถานีขนส่งผู้โดยสารกรุงเทพ (จตุจักร) ตลอดจนกำชับให้ตรวจสภาพความพร้อมของรถโดยสารและพนักงานขับรถก่อนออกเดินทาง ปฏิบัติตามมาตรการป้องกันและควบคุมการแพร่ระบาดโควิด-19 ของสาธารณสุขอย่างเคร่งครัด
"นายกรัฐมนตรีฝากความห่วงใยผู้ขับขี่ยานยนต์ทุกประเภท ให้มีสติ ไม่ขับรถเร็ว เพื่อเดินทางให้ถึงที่หมายด้วยความปลอดภัย ร่วมรักษาวินัยจราจร สวมหมวกนิรภัย ใส่แมสก์ เมาไม่ขับ ช่วยลดอุบัติเหตุบนท้องถนน และที่สำคัญขอให้ทุกคนป้องกันตัวเองด้วยการปฏิบัติตามมาตรการด้านสาธารณสุขแบบครอบจักรวาล Universal Prevention เพื่อช่วยกันลดความเสี่ยงในการแพร่/รับเชื้อไวรัสโควิด-19 ด้วย" นายธนกรฯ กล่าว
.....................
วันอาทิตย์ที่ 22 สิงหาคม 2564
มาตรการบรรเทาผลกระทบผู้ประกอบการพื้นที่ควบคุมสูงสุดและเข้มงวด
วันอังคารที่ 6 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบมาตรการบรรเทาผลกระทบต่อกลุ่มแรงงานและผู้ประกอบการ อันเนื่องมาจากข้อกำหนดออกตามความในมาตรา 9 แห่ง พ.ร.ก.บริหารราชการในสถานการณ์ฉุกเฉิน พ.ศ. 2548 ฉบับที่ 25 ในพื้นที่ 6 จังหวัด คือ กทม. นครปฐม นนทบุรี ปทุมธานี สมุทรปราการ และสมุทรสาคร ในกิจการก่อสร้าง ที่พักแรมและบริการด้านอาหาร กิจกรรมศิลปะ ความบันเทิง และนันทนาการ โดยแรงงานในระบบจะได้รับประโยชน์ทดแทนกรณีว่างงานอัตราร้อยละ 50 ของค่าจ้างรายวัน พร้อมเงินช่วยเหลือคนละ 2,000 บาท ส่วนนายจ้างได้รับความช่วยเหลือ 3,000 บาท/ลูกจ้าง 1 คน สูงสุดไม่เกิน 200 คน ส่วนกิจการที่ไม่ได้อยู่ในระบบลงทะเบียนภายในเดือน ก.ค. นี้ สอบถามเพิ่มเติมได้ที่สำนักงานประกันสังคม
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพุธที่ 16 มีนาคม 2565
อุตฯ จับมือ เมติฯ ดันเทคโนโลยีด้านความปลอดภัยอัจฉริยะใช้กำกับโรงงานเสี่ยง
อุตฯ จับมือ เมติฯ ดันเทคโนโลยีด้านความปลอดภัยอัจฉริยะใช้กำกับโรงงานเสี่ยง
อุตฯ จับมือ เมติฯ ดันเทคโนโลยีด้านความปลอดภัยอัจฉริยะใช้กำกับโรงงานเสี่ยง
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า จากการที่รัฐมนตรีว่าการกระทรวงเศรษฐกิจ การค้า และอุตสาหกรรม (Ministry of Economy, Trade and Industry หรือ METI) ประเทศญี่ปุ่นได้มาเยือนประเทศไทย และเข้าหารือกับกระทรวงอุตสาหกรรมระหว่างวันที่ 13-16 มกราคม 2565 โดยมีประเด็นหารือเกี่ยวกับความร่วมมือการพัฒนานวัตกรรมและเทคโนโลยี การสร้างขีดความสามารถและการยกระดับศักยภาพทรัพยากรมนุษย์ ภายใต้บันทึกความร่วมมือทางวิชาการ (MOC) Strengthening the Smart Industrial Safety in Thailand เพื่อการแลกเปลี่ยนความรู้ด้านเทคโนโลยีระบบความปลอดภัยทางอุตสาหกรรมอัจฉริยะจากญี่ปุ่น ผ่านการฝึกอบรมภายใต้หลักสูตรของสมาคม Thailand – Japan Smart Industrial Safety Consortium (TJ-SISC) โดยการพัฒนาบุคลากรเพื่อยกระดับทักษะที่มีให้ดีขึ้น (up-skill) และสร้างทักษะใหม่ที่จำเป็นต่อการทำงาน (re-skill) ด้วยการแนะนำการเปลี่ยนแปลงสู่ดิจิทัล (Digital Transformation : DX) และเทคโนโลยีการวิเคราะห์ข้อมูล (Data Analysis)
นายวันชัย พนมชัย อธิบดีกรมโรงงานอุตสาหกรรม กล่าวว่า กรมโรงงานอุตสาหกรรม (กรอ.) ขานรับนโยบาย รมว.สุริยะฯ โดยเร่งส่งเสริมการใช้เทคโนโลยีดิจิทัลในโรงงานอุตสาหกรรมภายใต้บันทึกความร่วมมือทางวิชาการ (MOC) Strengthening the Smart Industrial Safety in Thailand และได้จัดให้มีการประชุมหารือระหว่างผู้บริหารของ กรอ. และ METI เพื่อหาแนวทางที่จะส่งเสริมเทคโนโลยีความปลอดภัยอัจฉริยะสู่โรงงานอุตสาหกรรมเมื่อวันที่ 10 มีนาคม 2565 ซึ่ง กรอ. จะมีแนวทางการดำเนินการปรับกฎหมายให้ทันกับการเปลี่ยนแปลงของเทคโนโลยีดิจิทัลและลดการใช้เจ้าหน้าที่ในการตรวจกำกับดูแล โดยส่งเสริมให้โรงงานอุตสาหกรรมมีการใช้อุปกรณ์เซ็นเซอร์ การเชื่อมต่อสัญญาณให้อุปกรณ์สามารถรับ-ส่งข้อมูล (Internet of Things : IoTs) หรือการประมวลผลข้อมูลขนาดใหญ่ (Big Data) มาใช้ในการกำกับดูแลโรงงานอุตสาหกรรม ซึ่งการดำเนินการดังกล่าว จะช่วยลดภาระของเจ้าหน้าที่ในการตรวจโรงงาน และยังเป็นการยกระดับโรงงานให้มีการใช้เทคโนโลยีดิจิทัลในการผลิต อีกทั้งยังเป็นการสร้างความโปร่งใสในการประกอบกิจการให้ชุมชนโดยรอบ หรือภาคประชาชนสามารถตรวจสอบได้ ตลอดจนเป็นการสร้างความมั่นใจว่าโรงงานอุตสาหกรรมสามารถอยู่ร่วมกับชุมชนโดยรอบได้อีกด้วย
ทั้งนี้ในปี 2564 กรอ. และ METI ได้ขับเคลื่อนให้เกิดความร่วมมือระหว่างภาคอุตสาหกรรม ภาควิชาการ และหน่วยงานภาครัฐระหว่างประเทศไทยและประเทศญี่ปุ่น โดยมีการพัฒนาบุคลากรเพื่อยกระดับทักษะที่มีให้ดีขึ้น (up-skill) และสร้างทักษะใหม่ที่จำเป็นต่อการทำงาน (re-skill) ในหลักสูตร Digital Technology for Process Industry - (Utilization of AI/IoTs) มีเนื้อหาเกี่ยวกับการแนะนำการเปลี่ยนแปลงสู่ดิจิทัล (Digital Transformation : DX) และเทคโนโลยีการวิเคราะห์ข้อมูล (Data Analysis) เทคโนโลยีที่เกี่ยวข้องกับ Data engineering (AI/IoTs/DX) เป็นต้น อธิบดีกรมโรงงานฯ กล่าวทิ้งท้าย
วันพฤหัสบดีที่ 24 กุมภาพันธ์ 2565
รัฐมนตรีว่าการกระทรวงยุติธรรม เชื่อรัฐบาลอยู่ครบ 4 ปี เพราะต้องแก้กฎหมายรัฐธรรมนูญให้จบ กำชับราชทัณฑ์เร่งแก้โควิดเรือนจำหลังครม.อนุมัติงบช่วย150 ล้าน
รัฐมนตรีว่าการกระทรวงยุติธรรม เชื่อรัฐบาลอยู่ครบ 4 ปี เพราะต้องแก้กฎหมายรัฐธรรมนูญให้จบ แนะทุกคนอย่าเฉื่อยชาต้องตั้งใจทำงาน กำชับราชทัณฑ์เร่งแก้โควิดเรือนจำหลังครม.อนุมัติงบช่วย150 ล้าน ให้ดีเอสไอเป็นเจ้าภาพรณรงค์แก้ปัญหาแก๊งคอลเซ็นเตอร์หลังระบาดหนัก
เมื่อเวลา 10.00 น. มีการประชุมผู้บริหารกระทรวงยุติธรรม ผ่านระบบวีดิโอคอนเฟอเร็นซ์ โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม ซึ่งเข้าร่วมระบบจากรัฐสภา พร้อมด้วย ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วยรมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม นายวัลลภ นาคบัว รองปลัดกระทรวงยุติธรรม อธิบดีกรมต่างๆ และผู้บริหารเข้าร่วมการประชุม
นายสมศักดิ์ ได้ชี้แจงต่อที่ประชุม ถึงเรื่องที่ผ่านที่ประชุมคณะรัฐมนตรี (ครม.) โดยนายกรัฐมนตรี ได้อนุมัติงบประมาณ 150 ล้านบาท เพื่อแก้ปัญหาการแพร่ระบาดโควิด-19 ในเรือนจำ ตนจึงขอให้กรมราชทัณฑ์เร่งดำเนินการโดยเร็วให้เกิดประโยชน์ต่อเจ้าหน้าที่ ผู้คุมและผู้ต้องขัง ส่วนการป้องกันโควิดในเรือนจำการ์ดอย่าตก ขอให้ใส่ใจ อีกเรื่องหนึ่ง เนื่องจากขณะนี้มีขบวนการแก๊งคอลเซ็นเตอร์ สร้างความเดือดร้อนให้ประชาชนจำนวนมาก ตนจึงขอให้ กรมสอบสวนคดีพิเศษ (ดีเอสไอ) รณรงค์และประชาสัมพันธ์ ให้ประชาชนรู้และเข้าใจถึงภัยคุกคามดังกล่าว ขอให้เร่งทำเร่งชี้แจง เพราะเรื่องนี้น่าเป็นห่วงมาก
นายสมศักดิ์ กล่าวตอนหนึ่งในที่ประชุมว่า ตนมองดูแล้วว่ารัฐบาลมีเวลาครบ 4 ปี เพราะยังมีกฎหมายที่เกี่ยวข้องกับรัฐธรรมนูญที่ต้องแก้ไขให้สำเร็จ ก่อนหน้านี้อาจจะมีข่าวปัญหาระหองระแหงในรัฐสภาบ้าง แต่เวลานี้ไม่มีอะไรแล้วเพราะทุกคนต้องช่วยกันเร่งผลักดันกฎหมายสำคัญให้ลุล่วง ดังนั้นตนเชื่อว่าการเมืองจะอยู่ครบ 4 ปีแน่นอน และกฎหมายฉบับสุดท้ายที่กระทรวงยุติธรรมเสนอ คือ ร่างพ.ร.บ.มาตรการป้องกันการทำความผิดซ้ำในความผิดเกี่ยวกับเพศหรือที่ใช้ความรุนแรง หรือที่เรียกสั้นๆ ว่า JSOC ซึ่งผ่านสภาผู้แทนราษฎรแล้ว และคนที่ทำงานมีอะไรจะเสนอขอให้เร่งดำเนินการ คนที่มีไฟอยู่ก็เร่งเดินหน้าทำงานเต็มที่ ส่วนคนที่ทำงานเฉื่อยชาและคิดว่าการเมืองจะไปแล้ว ขอให้คิดใหม่ กลับมาตั้งใจทำงานเพื่อประโยชน์ของประชาชน ตนยังเหลือเวลาทำงานอีกประมาณ 1 ปีก็จะเร่งทำงานให้เกิดประโยชน์สูงสุดต่อสังคมเช่นกัน
วันพฤหัสบดีที่ 5 พฤษภาคม 2565
รัฐมนตรีว่าการกระทรวงยุติธรรม แจง ร่างกฎหมายป้องกันข่มขืน-ฆาตกรต่อเนื่อง เพื่อปกป้องผู้หญิง ไม่ได้ทำเร็วไป หวั่น เกิดเหตุอีก เร่งขับเคลื่อนเต็มสูบ
รัฐมนตรีว่าการกระทรวงยุติธรรม แจง ร่างกฎหมายป้องกันข่มขืน-ฆาตกรต่อเนื่อง เพื่อปกป้องผู้หญิง ไม่ได้ทำเร็วไป หวั่น เกิดเหตุอีก เร่งขับเคลื่อนเต็มสูบ โอด ยังช้าไปด้วยซ้ำ ยัน เฝ้าระวังคนอันตราย 10 ปี ไม่ได้ละเมิดสิทธิ แต่เพื่อความปลอดภัยของประชาชน
วันที่ 26 เมษายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม ให้สัมภาษณ์ในรายการหนึ่ง ถึงประเด็น กฎหมายป้องกันบุคคลอันตรายผิดซ้ำซาก “คดีทางเพศ” ว่า ร่างกฎหมายป้องกันการกระทำความผิดซ้ำฯ ขณะนี้อยู่ในขั้นตอนการพิจารณาของ กมธ.วิสามัญพิจารณาร่าง พ.ร.บ.ป้องกันการกระทำผิดซ้ำฯ วุฒิสภา ในวาระที่สอง หลังที่ประชุม ส.ว.ได้ผ่านวาระแรกแล้ว
โดยผู้ดำเนินรายการถามว่า ส่วนที่หลายคนมองว่าร่างกฎหมายนี้ออกมาเร็วไปจะไม่ละเอียด นายสมศักดิ์ กล่าวว่า คิดว่า ความรู้สึกของคนอาจมองว่า เร็วไป แต่ใจตนคิดว่า ช้าไปด้วยซ้ำ เพราะผ่าน ส.ว.ก็ต้องทำกฎหมายรอง กว่าจะใช้ได้ก็ต้องรออีก 6 เดือน ซึ่งหากบังคับใช้ได้ช้า แล้วเกิดเหตุกับผู้หญิงขึ้นมาอีก ตนก็จะไม่มีความสุข ดังนั้น ในสมัยที่ตนเป็นรัฐมนตรีกระทรวงยุติธรรม ต้องทำให้สำเร็จ
นายสมศักดิ์ กล่าวอีกว่า ที่ริเริ่มร่างกฎหมายนี้ เพราะเห็นว่า นายสมคิด พุ่มพวง ฆาตกรต่อเนื่อง กระทำผิดซ้ำบ่อยครั้ง จึงออกกฎหมายฉบับนี้ เพื่อมาแก้ปัญหา โดยตนได้ให้ทีมงานตัวเอง ไปค้นของต่างประเทศว่า การควบคุมผู้กระทำผิดซ้ำแบบนี้ทำอย่างไรบ้าง พบว่า ที่สหรัฐอเมริกา มีกฎหมายฉบับหนึ่ง ชื่อ เมแกน เพื่อแก้ปัญหานี้โดยตรง ซึ่งเมื่อเราศึกษา จึงมีแนวความคิดว่า ถ้าสังคมรู้ว่า คนร้ายของประเทศอยู่ที่ไหน ก็จะไม่มีใครเสียชีวิต และประชาชน จะได้ระมัดระวังถูก
โดยผู้ดำเนินรายการถามย้ำว่าที่ผ่านมาได้มีการเฝ้าระวังหรือไม่ นายสมศักดิ์ กล่าวว่า ที่ผ่านมา เราก็มีการเฝ้าระวังผู้พ้นโทษอยู่แล้ว แต่เรายังไม่มีกฎหมายไปควบคุม อย่างอำนาจการใส่กำไลอีเอ็ม แต่เมื่อมีกฎหมายฉบับนี้ ก็จะได้เน้นการเฝ้าระวังเป็นหลัก เพราะเมื่อผู้ต้องขังพ้นโทษ ศาลจะกำหนดว่า ใครจะต้องถูกเฝ้าระวังบ้างในระยะเวลาที่กำหนด 10 ปี ซึ่งในอเมริกาเฝ้าระวังตลอดชีวิต แต่ของเรา หากผู้ถูกเฝ้าระวังประพฤติดี ก็สามารถลดระยะเวลาควบคุมได้ ส่วนหากประพฤติไม่ดี ก็มีสิทธิถูกคุมขังได้เหมือนกัน
“ผมขอยืนยันว่า ร่างกฎหมายนี้ เป็นมาตรการสร้างความปลอดภัยของประชาชน ซึ่งไม่ใช่เป็นเรื่องการละเมิดสิทธิที่พ้นโทษแล้ว ยังถูกเฝ้าระวัง เพราะจากที่เป็นข่าว ก็ยังมีผู้กระทำความผิดซ้ำอยู่ ผมจึงเชื่อว่า สิ่งที่ได้ขับเคลื่อนไป เป็นประโยชน์ต่อประชาชนเป็นอย่างมาก และถ้าสังคมเห็นผมทำดี ก็ขอให้ร่วมกันผลักดัน โดยผมขอขอบคุณ สภาฯ ที่มาจากการเลือกตั้ง และ ครม.ที่ได้เร่งเรื่องนี้ เพราะถือเป็นกฎหมายฉบับแรก ที่สร้างความปลอดภัยให้กับประชาชน” รมว.ยุติธรรม
นอกจากนี้ ผู้ดำเนินรายการได้ถามถึงกรณีการฉีดให้ไข่ฝ่อ เป็นอย่างไร นายสมศักดิ์ กล่าวว่า เรื่องนี้เป็นเรื่องรอง เพราะผู้ต้องขัง ที่ต้องการลดความต้องการทางเพศ ต้องร้องขอ ถึงจะฉีดได้ ซึ่งไม่สามารถบังคับไปฉีดได้ โดยตนยังอยากให้ทีมแพทย์ ไปศึกษาเพิ่มเติมก่อน และหากมีการปรับแก้ ก็สามารถแก้ไขเพิ่มเติมประเด็นนี้ได้ ถ้าหากเห็นว่า เป็นการสร้างความปลอดภัยให้กับประชาชน